als_Latn dik_Latn sag_Latn
Lideri i AAK’së, Ramush Haradinaj nuk pranon që të komentojë deklarimet e Kryetarit të LDK’së Isa Mustafa, i cili kishte thënë se LDK nuk do ta lëshojë postin e Kryemnistrit, nëse hyn në koalicion me AAK’në.
Në një konferencë për media, Haradinaj tha se ai nuk heq dorë nga posti i Kryeministrit pasi që asnjëherë nuk ka vënë dorë në të. Por ai tha se parita e tij është e përkushtuar për rrëzimin e Qeverisë përmes mocionit të mosbesimit.
“Nuk kam qitë dorë, por kam qitë ofertë për qytetarët e vendit dhe është një ofertë serioze”.
“Tani unë nuk marr obligim për deklarimet e kolegëve të mi asnjëherë, partnerëve të subjekteve politike. Ata janë sovranë dhe secili e ka të drejtën e deklarimit të tyre, por ajo që ju them është se Aleanca ka qartësuar pozicion politik”.
“Jemi për shkarkimin e kësaj qeverie, jemi për një nisje të re. E mendojmë shpërbërjen si dobësi dhe si një humbje në jetën politike në vend”.
I pyetur se cili është qëndrimi i AAK’së, nëse mbajtja e zgjedhjeve në Kosovë është kushtëzuar që fillimisht të vendoset për krijimin e Tribunalit, Haradinaj tha se akoma nuk ka një qëndrim të saktë sepse nuk kanë informacione zyrtare për ecurinë e këtij procesi.
“E kam pak të vështirë që të jap qëndrim të saktë, për shkak se nuk jemi pjesë e negocimit të Tribunalit dhe të asnjë aspekti. Ne kohë pas kohe informohemi në mënyra të ndryshme, por nuk jemi palë në tavolinë”.
“Më vjen keq që kjo temë është në shpërputhje me shumë balance të ligjit dhe të asaj që ka ndodhur në vend. Ne kemi mbajtur qëndrim parimor. Ndryshe Aleanca nuk e ka përdorur këtë temë për fushatë, por kemi mbajtur qëndrim parimor, të mbrohet Kosova në këtë rast, dhe të insistohet që gjyqësori i Kosovës së bashku me partnerët tanë, EULEX, t’i marrim përgjegjësitë”.
“Nuk dimë se si të pozicionohemi në këtë rast, të them të drejtën, e kemi të vështirë, me që zyrtarisht nuk kemi ende qëndrim të qartë se si do të veprohet”.
Ramush Haradinaj tha se është “axhami” në krahasim me Adem Demaçit, prandaj nuk pranoi që të komentonte më shumë për deklaratat e veprimtarit Demaçi për shkak të respektit ndaj tij.
Një natë më parë, Demaçi kishte favorizuar Hashim Thaçin edhe për një mandat të tretë në postin e Kryeministrit të Kosovës.
“E vërtetë, krahasuar me bacin Adem unë jam një axhami, jam një gjeneratë më e re. Atë e respektoj shumë. Ai ka një rrugë jetësore të sakrificës së madhe për vendin. Asnjëherë nuk komentoj deklaratat e tij. E di rrugën e gjatë jetësore, i di sfidat, e di kah i ka ra dhe me të vërtetë jam shumë i ri në moshë për të”, tha Ramush Haradinaj.
als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn